VEGA og Live Nation præsenterer

**Arizona starter popfesten i VEGA med en sprød parade af hits**

*Den fremadstormende, amerikanske gruppe Arizona spiller den 9. april deres unikke mix af uptempo electropop og eftertænksom rock.*

Arizona er et rock- og eletropop band fra New Jersey. Bandet udgav i maj 2017 deres debutalbum *GALLERY* på det store, amerikanske pladeselskab Atlantic Records. Onlinemagasinet Spillmagazine skrev bl.a. om albummet:
 *”… the undeniable catchiness of a lot of songs make these guys a band to look out for, especially given their cult Spotify following and eventual conquering of suckered, heart-throbbed live audiences all across America.”*

*GALLERY* er en sublim, musikalsk rejse gennem alternativ, indie og electropop. Sangene centrerer sig om alvorlige emner som livets op- og nedture, men de tager lytteren med på en musikalsk rejse, hvor man både får lyst til at danse, og være i det eftertænksomme hjørne.

I 2017 turnerede bandet med Kevin Garrett og COIN. I juli sidste år udgav trioen to, nye sange i form af singlerne ”Summer Days” og ”Freaking Out”. De to popbaskere er skrevet og produceret af trioen og er blevet massivt streamet.

Det hele startede i Boston på Berklee College of Music, hvor Zachary Charles, Nate Esquite og David Labuguen skrev musik til en række andre artister. Men i 2015 mødte de hinanden i New Jersey, hvor de begyndte deres musikalske hiteksperimenter.

Bandet udgav singlerne ”I Was Wrong”, ”Oceans Away” og “Cross My Mind”, hvor det førstnævnte opnåede over 16 millioner streams, og i slipstrømmen ramte ”Oceans Away” imponerende 36 millioner streams.

Bandet røg på en kæmpe arena tour med Panic! At The Disco. De har også spillet et utal af store festivaller som Austin City Limits, Lollapalooza og Bonnaroo. Nu er trioen endelig klar til at tage på en verdensomspændende turne, der bringer dem til VEGA den 9. april.

**Fakta om koncerten:**
Arizona (US)
Tirsdag d. 9. april kl. 21.00
Lille VEGA, Enghavevej 40, 1674 København V
Billetpris: 150 kr. + gebyr
Billetsalget starter fredag den 25.januar kl. 10.00 via vega.dk, livenation.dk og Ticketmaster.